У рэпертуар ансамбля ўваходзяць народныя песні, папулярная музыка рускіх, беларускіх, польскіх аўтараў, таксама лепшыя ўзоры сусветнай музыкі, класічныя творы ў эстраднай апрацоўцы. Некалькі музычных кампазіцый ВІА “Шкляры” створана самімі ўдзельнікамі калектыву. Значнае месца ў праграмах ансамбля займаюць творы савецкіх кампазітараў. Ганаровае званне “Заслужаны аматарскі калектыў Рэспублікі Беларусь” за ўклад у развіццё нацыянальнай культуры ансамблю было нададзена ў 2007 годзе. 9 кастрычнiка 2013 г. калектыву была аб’яўлена Падзяка Адмiнiстрацыi Прэзiдэнта Рэспублiкi Беларусь.